  Виталий Пронин  Сюмси ёросысь егитъёсын ужанъя центр «Котьку мед луоз анай» конкурс ялӥз.Шуркынмон толэзьлэн берпуметӥ арнянуналаз Россиын пусъё Анайлэсь нуналзэ. Таин валче Сюмси ёросын улӥсьёс пӧлын ортче суредъёсъя конкурс. Сюмси ёросысь егитъёсын ужанъя «Светлана» центрлэн кивалтӥсез Юлия Шиляева верамъя, ёросын котькуд ар та нуналлы кыӵе ке ужрад дасяло. Миым ортчытӥзы анайёслы ӵошатскон. Даслэсь уно нылкышноос конкурсын асьсэлэсь усто но кибашлы луэмзэс возьматӥзы, нош кузпалъёссы но пиналъёссы соос понна учкисьёс радын висизы.- Туэ малпамы: анайёс мед шутэтскозы, соин ик радъямы нылпиос понна конкурс. Мемиоссэс, семьяоссэс суреданы быгато покчиос, школьникъёс, озьы ик 18 ареслэсь ортчем егитъёс но. Ужъёсты быдэстоно 26-тӥ шуркынмонозь, ыстоно Сюмсиысь егитъёсын ужанъя «Светлана» центре. Вормисьёс уно луозы, малы ке шуоно пӧртэм аресъем усточиос пыриськозы. Бӧрысь та портретъёсын, суредъёсын усьтомы адӟытон, ёросамы улӥсьёс но анайёс мед адӟозы, макем соосты ярато семьяязы, кыӵе соосын данъясько нылпиоссы, - шуэ Юлия Сергеевна.Галина Семёнова   